**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo životného prostredia Slovenskej republiky

**Špecifický cieľ:**

RSO2.5. Podpora prístupu k vode a udržateľného vodného hospodárstva

Opatrenie 2.5.9 Komplexné a spoľahlivé monitorovanie a hodnotenie stavu povrchových vôd a podzemných vôd

**Typ projektov:** dopytovo – orientované projekty

**POŽIADAVKY PODĽA ČLÁNKU 73 O SPOLOČNÝCH USTANOVENIACH**

Požiadavky posudzované v súlade s článkom 73 ***Nariadenia Európskeho parlamentu a Rady (EÚ) 2021/1060 z 24. júna 2021****, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej ako „nariadenie o spoločných ustanoveniach“)* pri všetkých žiadostiach o poskytnutie nenávratného finančného príspevku (žiadosť o NFP) sú uvedené v dokumente *„Všeobecná metodika a kritériá použité pre výber projektov*“[[1]](#footnote-1), ktorý bol vypracovaný riadiacim orgánom pre Program Slovensko 2021 – 2027 a schválený *Monitorovacím výborom pre Program Slovensko 2021 – 2027* dňa 31. 05. 2023 v súlade s článkom 40 nariadenia o spoločných ustanoveniach.

**VECNÉ kritériÁ PRE VÝBER projektov**

Poskytovateľ môže ako vecné kritériá pre výber projektov stanoviť vylučujúce kritériá bodované kritériá a výberové kritériá.

**Vecné kritéria** pre výber dopytovo-orientovaných projektov[[2]](#footnote-2) predstavujú hodnotiace kritériá nad rámec minimálnych požiadaviek na výber projektov podľa článku 73 nariadenia o spoločných ustanoveniach.

Tieto vecné hodnotiace kritéria ako aj každá ich zmena, **podliehajú** podľa **čl. 40, ods. 2 nariadenia o spoločných ustanoveniach schváleniu Monitorovacím výborom pre Program Slovensko 2021 – 2027** **po ich prerokovaní v Komisii pri Monitorovacom výbore pre Program Slovensko 2021 – 2027 pre cieľ 2 (Zelenšia nízkouhlíková Európa)** politiky súdržnosti EÚ.

Nižšie definované vecné hodnotiace kritériá predstavujú **vylučujúce kritériá,** ktoré sú vyhodnocované iba možnosťou „**áno“ alebo „nie“**, pričom **,,nie“** znamená automaticky **nesplnenie kritérií** pre výber projektov a **neschválenie žiadosti o NFP.**

**Vylučujúce kritériá sú jednotné a aplikujú sa pre všetky žiadosti o NFP.**

1. **Vylučujúce kritériá**

|  |
| --- |
| **Vylučujúce kritériá** |
| **1. Súlad projektu s koncepčným dokumentom na úseku vodného hospodárstva.** |
| **Predmet posúdenia** | **Výsledok** | **Slovný komentár** |
| *Posudzuje sa súlad projektu:**s  dokumentom monitorovania vôd Slovenska, v platnom znení ku dňu predloženia ŽoNFP[[3]](#footnote-3).***Hodnotiaca otázka: Je projekt v súlade s dokumentom monitorovania vôd Slovenska***3***, v platnom znení ku dňu predloženia ŽoNFP?***Zdroj overenia: Formulár ŽoNFP a príslušné prílohy ŽoNFP* | áno | *Projekt je v súlade s dokumentom monitorovania vôd Slovenska3, v platnom znení ku dňu predloženia ŽoNFP.*  |
| nie | *Projekt nie je v súlade s dokumentom monitorovania vôd Slovenska3, v platnom znení ku dňu predloženia ŽoNFP.*  |
| **2. Realizácia projektu**  |
| **Posudzuje sa podľa žiadateľom zvolenej aktivity** (v prípade ak projekt nezahŕňa niektorú z aktivít podľa výzvy, tak odborný hodnotiteľ v časti „výsledok“ aj v časti „slovný komentár“ uvedie „N/A“) |
| **Predmet posúdenia** | **Výsledok** | **Slovný komentár** |
| *V prípade aktivity 1.* ***Monitorovanie a hodnotenie stavu povrchových vôd*** *sa posudzuje, či navrhované postupy realizácie projektu definované žiadateľom umožnia dosiahnuť ciele stanovené v oblasti monitorovania a hodnotenia stavu povrchových vôd.* **Hodnotiaca otázka: Umožnia žiadateľom definované postupy realizácie projektu dosiahnuť ciele stanovené v oblasti monitorovania a hodnotenia stavu povrchových vôd?** | áno  | *Navrhované postupy realizácie projektu definované žiadateľom umožnia dosiahnuť ciele stanovené v oblasti monitorovania a hodnotenia stavu povrchových vôd.*  |
| nie | *Navrhované postupy realizácie projektu definované žiadateľom neumožnia dosiahnuť ciele stanovené v oblasti monitorovania a hodnotenia stavu povrchových vôd.* |
| *V prípade aktivity 2.* ***Monitorovanie a hodnotenie stavu podzemných vôd*** *sa posudzuje, či navrhované postupy realizácie projektu definované žiadateľom umožnia dosiahnuť ciele stanovené v oblasti monitorovania a hodnotenia stavu podzemných vôd.* **Hodnotiaca otázka: Umožnia žiadateľom definované postupy realizácie projektu dosiahnuť ciele stanovené v oblasti monitorovania a hodnotenia stavu podzemných vôd?** | áno  | *Navrhované postupy realizácie projektu definované žiadateľom umožnia dosiahnuť ciele stanovené v oblasti monitorovania a hodnotenia stavu podzemných vôd.* |
| nie | *Navrhované postupy realizácie projektu definované žiadateľom neumožnia dosiahnuť ciele stanovené v oblasti monitorovania a hodnotenia stavu podzemných vôd.* |
| **3. Účelnosť a vecná oprávnenosť výdavkov projektu** |
| **Predmet posúdenia** | **Výsledok** | **Slovný komentár** |
| *Posudzuje sa, či sú žiadané výdavky projektu vecne oprávnené v zmysle riadiacej dokumentácie upravujúcej oblasť oprávnenosti výdavkov, resp. výzvy a či spĺňajú podmienku účelnosti vzhľadom k stanoveným cieľom a očakávaným výstupom projektu (t.j. či sú potrebné/ nevyhnutné na realizáciu projektu).**Pozn.: V prípade identifikácie neoprávnených výdavkov projektu (z titulu vecnej neoprávnenosti a/alebo neúčelnosti) sa v procese odborného hodnotenia výška celkových žiadaných výdavkov projektu adekvátne zníži.***Hodnotiaca otázka:** **Je podiel oprávnených výdavkov na celkových žiadaných výdavkoch v požadovanej miere, t.j. v rozsahu 75,00 % a viac?***Zdroj overenia: Formulár ŽoNFP a príslušné prílohy ŽoNFP.* | áno | ***75,00 % a viac*** *finančnej hodnoty celkových žiadaných výdavkov projektu je* ***vecne oprávnených a zároveň účelných*** *vzhľadom k stanoveným cieľom a očakávaným výstupom projektu.* |
| nie | ***Menej ako 75,00 %*** *finančnej hodnoty celkových žiadaných výdavkov projektu je* ***vecne oprávnených a/alebo účelných*** *vzhľadom k stanoveným cieľom a očakávaným výstupom projektu.* |
| **4. Stanovenie merateľného ukazovateľa[[4]](#footnote-4)** |
| **Predmet posúdenia** | **Výsledok** | **Slovný komentár** |
| *Odborný hodnotiteľ na základe svojich odborných vedomostí a skúseností overí/stanoví hodnotu merateľného ukazovateľa v zmysle definície/metódy výpočtu merateľného ukazovateľa.*  | N/A | *Odborný hodnotiteľ uvedie hodnotu relevantného merateľného ukazovateľa, stanovenú v rámci odborného hodnotenia.* |

1. **Výberové kritériá**
2. **Samostatné objektívne kritérium**

|  |
| --- |
| **Samostatné objektívne kritérium** |
| **Výberové kritérium (VK)** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o NFP** |
| Doplňujúce VK: Príslušnosť projektu k skupine žiadostí o NFP podľa stanovených priorítZákladné VK: Príspevok projektu k príslušnému špecifickému cieľu P SK, ktorý je vyjadrený na základe princípu **Hodnota za peniaze** (HzP) Rozlišovacie VK: Moment odoslania žiadosti o NFP (dátum a čas)*Zdroj overenia pre doplňujúce VK: (formulár ŽoNFP),* *Zdroj overenia pre základne VK: (Príslušná príloha ŽoNFP, Hodnotiaci hárok, ITMS)**Zdroj overenia pre rozlišovacie VK: (ITMS)* | **Aplikovanie doplňujúceho VK:****V prvom kroku** sa aplikuje doplňujúce VK. Žiadosti o NFP sa zaradia do skupín podľa stanovených priorít to nasledovne\*:1. skupina – zisťovanie množstva, kvality a režimu povrchových vôd a sledovanie vplyvov pôsobiacich na ich kvalitu a kvantitu a zisťovanie výskytu, množstva, režimu a kvality podzemných vôd a sledovanie vplyvov pôsobiacich na ich kvalitu;2. skupina – hodnotenie stavu, množstva, režimu, kvality povrchových vôd a hodnotenie vplyvov pôsobiacich na ich kvalitu a kvantitu a hodnotenie stavu podzemných vôd a hodnotenie vplyvov pôsobiacich na ich kvalitu a kvantitu. 3. skupina – obnova/vybudovanie objektov monitorovacej siete povrchových vôd\*v prípade ak v rámci žiadosti o NFP ide o projekt riešiaci kombináciu priorít v rôznych skupinách (1 – 3), žiadosť o NFP bude zaradená do skupiny s najvyššou riešenou prioritou. Následne sa **v druhom** **kroku** vo všetkých skupinách podľa doplňujúceho kritéria aplikuje **základné VK** (princíp HzP) Hodnota HzP vyjadruje pomer celkových oprávnených výdavkov za prioritu (1-3) v sume vyjadrenej bez DPH (COVHA-priorita) voči hodnote ***ukazovateľa stanoveného pre každú prioritu:***pre 1. skupinu ukazovateľ „počet monitorovaných bodov“pre 2. skupinu ukazovateľ „počet hodnotených bodov“ Ppre 3. skupinu ukazovateľ „počet obnovených/vybudovaných objektov monitorovacej siete“.Spôsob výpočtu hodnoty HzP: $$HzP=\frac{COV\_{HA-priorita1}}{počet monitorovaných bodov}$$$$HzP=\frac{COV\_{HA-priorita2}}{počet hodnotených bodov}$$$$HzP=\frac{COV\_{HA-priorita3}}{počet obnov.alebo vybud. objektov}$$*(V procese aplikácie výberových kritérií vstupuje do výpočtu hodnoty Hodnoty za peniaze ukazovateľ* ***„***počet monitorovaných bodov“, „počet hodnotených objektov“ alebo „počet obnovených/vybudovaných objektov monitorovacej siete“ *potvrdený odborným hodnotiteľom a výška COV bez neoprávnených výdavkov stanovených v konaní o žiadosti o NFP).* V treťom kroku sú žiadosti o NFP v každej skupine zoradené podľa miery príspevku projektu k príslušnému špecifickému cieľu P SK (princíp „Hodnota za peniaze“), a to od žiadosti o NFP s najvyšším príspevkom po žiadosť o NFP s najnižším príspevkom, t. j. od najnižšej hodnoty HzP po najvyššiu hodnotu HzP.Aplikáciou uvedených VK sa určí poradie žiadosti o NFP, podľa ktorého sú žiadosti o NFP schvaľované až do výšky disponibilnej alokácie na výzvu t.j. najprv sú v poradí podľa miery príspevku projektu schvaľované žiadosti o NFP: * v 1. skupine žiadosti o NFP, ktoré obsahujú prioritu zisťovanie množstva, kvality a režimu povrchových vôd a sledovanie vplyvov pôsobiacich na ich kvalitu a kvantitu a zisťovanie výskytu, množstva, režimu a kvality podzemných vôd a sledovanie vplyvov pôsobiacich na ich kvalitu;
* v 2. skupine žiadosti o NFP, ktoré obsahujú prioritu hodnotenie stavu, množstva, režimu, kvality povrchových vôd a hodnotenie vplyvov pôsobiacich na ich kvalitu a kvantitu a hodnotenie stavu podzemných vôd a hodnotenie vplyvov pôsobiacich na ich kvalitu a kvantitu.
* V 3. skupine žiadosti o NFP, ktoré obsahujú prioritu obnova/vybudovanie objektov monitorovacej siete povrchových vôd

 V prípade, ak sa v poradí vytvorenom po aplikácii základného VK nachádzajú na hranici danej výškou alokácie na výzvu viaceré žiadosti o NFP na rovnakom mieste a ak na podporu všetkých takýchto žiadosti o NFP nemá SO dostatočnú alokáciu, sú tieto žiadosti o NFP zoradené podľa dátumu a času odoslania elektronickej verzie formulára žiadosti o NFP prostredníctvom ITMS, t. j. žiadosti o NFP sa zoradia od najskoršie odoslanej žiadosti o NFP po najneskôr odoslanú žiadosť o NFP. |

1. Schválený dokument **„Všeobecná metodika a kritériá použité pre výber projektov**“ je zverejnený na stránke [www.eurofondy.gov.sk](http://www.eurofondy.gov.sk). Na úrovni konkrétnej výzvy sa budú zohľadňovať vylučujúce kritériá posudzované v súlade s článkom 73 nariadenie o spoločných ustanoveniach v zmysle dokumentu „**Všeobecná metodika a kritériá použité pre výber projektov“**. [↑](#footnote-ref-1)
2. Vecné kritéria môžu byť vylučujúce kritériá, bodované kritériá a výberové kritériá vypracované v zmysle dokumentu *„Všeobecná metodika a kritériá použité pre výber projektov***“**. [↑](#footnote-ref-2)
3. Týmto sa rozumie najmä Rámcový program monitorovania vôd Slovenska na obdobie rokov 2022 - 2027 a jeho dodatky, ktoré sa každoročne aktualizujú. [↑](#footnote-ref-3)
4. Predmetné stanovenie merateľného ukazovateľa nie je samostatným hodnotiacim kritériom a nemá vplyv na výsledok odborného hodnotenia ŽoNFP [↑](#footnote-ref-4)